stanford-oval/wikipedia huggingface dataset:
QR-pyörä

| QR-pyörä |
| --- | --- |

Nimi:  QR-pyörä
Valmistumisvuosi:  2020
Taiteenlaji:  Katutaide, nykytaide
Paikkakunta:  Lappeenranta, Hyvinkää
QR-pyörä on lappeenrantalainen katutaideteos. Teos koostuu polkupyörästä, jonka sivuille ovat kiinnitetty suuret QR-koodit. Polkupyörä on lukittuna kaupungin keskusta-alueella vaihteleviin sijainteihin. Teos ilmestyi ensimmäisen kerran elokuussa 2020.
Polkupyörän QR-koodit ovat skannattavissa. Ne johtavat sivulle, johon ohikulkijat pystyvät ottamaan älypuhelimellaan valokuvan ympäristöstä ja katsella muiden ottamia valokuvia.
Ensimmäisen puolen vuoden aikana QR-pyörän kuvakokoelmaan on kertynyt yli 100 kuvaa, sekä sen QR-koodeja on skannattu yhteensä noin 2000 kertaa.
Aiheesta muualla

https://qrpyora.fi
HMS Fearless (H67)

| HMS Fearless |
| --- | --- |
 HMS Fearless

Aluksen vaiheet
Rakentaja:  Cammell Laird & Company, Birkenhead
Kölinlasku:  17. maaliskuuta 1933
Laskettu vesille:  12. toukokuuta 1934
Palveluskäyttöön:  22. joulukuuta 1934
Poistui palveluskäytöstä:  upotettu 23. heinäkuuta 1941
Tekniset tiedot
Uppouma:  1 427,5 t (standardi) 1 971,1 t (max)
Pituus:  100,3 m
Leveys:  10,1 m
Syväys:  3,3 m
Koneteho:  38 000 hv
Nopeus:  35,5 solmua
Miehistöä:  145
Aseistus
Aseistus:  4 × 4,7" QF Mk XII -tykkiä CP Mk XVII -asennuksina 2 × nelipiippuista Vickers .50" Mk I -ilmatorjuntakonekivääriä 8 × 21" (533 mm) torpedoputkea 1 × kisko, jolla 20 syvyyspommia
HMS Fearless (viirinumero H67) oli Britannian kuninkaallisen laivaston F-luokan hävittäjä toisessa maailmansodassa.
Valmistus

Alus tilattiin Cammell, Laird & Companyltä Birkenheadistä, missä köli laskettiin 17. maaliskuuta 1933. Alus laskettiin vesille 12. toukokuuta 1934 ja otettiin palvelukseen 22. joulukuuta.
Palvelus

Palvelukseen otettaessa alus liitettiin F-luokan hävittäjistä muodostettuun Kotilaivaston 6. hävittäjälaivueeseen, joka numeroitiin toukokuussa 1939 uudelleen 8. hävittäjälaivueeksi.
Aluksen miehistö poimi 11. syyskuuta 1939 merestä 34 eloonjäänyttä West Hartlepool Steam Navigation Companyn 4 869 brutto rekisteritonnin rahtialukselta Firbyltä, jonka oli upottanut Saksan laivaston sukellusvene U-48 (luutnantti Herbert Schultze) (59°40′N, 13°50′W). Alus upotti 15. huhtikuuta 1940 yhdessä HMS Brazenin kanssa sukellusvene U-49:n lähellä Narvikia (68°53′N, 16°59′E).
Alus liitettiin 28. kesäkuuta laivasto-osastoa perustettaessa Gibraltarille Force H, jonka mukana se jo 2. heinäkuuta osallistui Ranskan laivaston tuhoamiseen operaatio Catapultissa. Alus osallistui 6. helmikuuta 1941 Genovan pommitukseen ja 29. maaliskuuta Ranskan laivaston saattueen kaappaukseen operaatio Rationissa.
Alus upotti 18. kesäkuuta yhdessä HMS Faulknorin, HMS Foresightin ja HMS Foxhoundin kanssa sukellusvene U-138:n (36°04′N, 07°29′W).
Fearlessiin osui sen suojatessa heinäkuussa 1941 lentotukialus HMS Ark Royalia operaatio Substancessa Italian ilmavoimien SM79 torpedokoneesta laukaistu torpedo vasempaan kylkeen, joka aiheutti öljypalon aluksella. HMS Forester upotti myöhemmin torpedoimalla aluksen, jolla ei ollut konetehoa eikä sähköjä.
Palvelus > Päälliköt

Aluksen päälliköinä olivat:
Kenneth Lanyon Harkness 17. elokuuta 1938 - 15. heinäkuuta 1940
Ian Reddie Hamilton Black 15. heinäkuuta - 28. joulukuuta 1940
Anthony Follett Pugsley 28. joulukuuta 1940 - 12. heinäkuuta 1941
Rawit

Rawit-chilejä eli thai-chilejä.
Rawit on chileihin kuuluva paprikalajike, jota käytetään yleisesti Kaakkois-Aasiassa. Rawit-nimitys on peräisin indonesian ja jaavan kielistä. Thaimaassa nimitys on phrik khinu (พริกขี้หนู), ja Suomessa lajiketta sanotaan joskus thai-chiliksi. Rawit sopii hyvin sambal- ja nam prik -kastikkeiden valmistukseen.
Scovillen asteikolla rawitin tulisuus on 100 000–225 000 yksikköä eli miedompaa kuin vahvimmat habanerot mutta huomattavasti tulisempaa kuin jalapeño.
Tulisuus = Very hot
Wikimedia Commonsissa on kuvia tai muita tiedostoja aiheesta .
Raitamäki

Raitamäki on Etelä-Pohjanmaan korkein kohta. Se sijaitsee Soinin kunnan kaakkoisosassa yhdystien 7140 varrella. Raitamäki on 240 metriä merenpinnan yläpuolella.
Pudukkottain piirikunta

Pudukkottain piirikunta (tamiliksi புதுக்கோட்டை மாவட்டம், Putukkōṭṭai māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu luoteesta Tiruchirappallin piirikuntaan, lännestä Thanjavurin piirikuntaan, etelästä Sivagangan ja Ramanathapuramin piirikuntiin ja kaakosta Bengalinlahteen.
Piirikunnassa oli vuoden 2011 väestönlaskennassa 1 618 345 asukasta.
QRA

RAF:n Typhoon-hävittäjä lentää venäläisen Tu-95MS-pommikoneen rinnalla QRA-tunnistuslennolla.
Quick Reaction Alert (lyhenne QRA) on Britannian kuninkaallisten ilmavoimien modus operandi, jossa joitakin koneita miehistöineen pidetään jatkuvassa taisteluvalmiudessa. QRA-koneiden miehistö odottaa lähtökäskyä koneiden läheisyyteen rakennetuissa odotustiloissa (engl. ”Q-sheds”) täydessä taisteluvarustuksessa, mikä hävittäjälentäjällä tarkoittaa esimerkiksi lentoasun pitämistä päällä koko 24-tuntisen työvuoron ajan. Vuonna 1940 käynnistynyt taistelu Britanniasta antoi alkulaukauksen Britannian ilmavoimien QRA-toiminnalle, jolla pyrittiin torjumaan Saksan Luftwaffen ilmahyökkäykset.
Vuonna 2012 QRA-valmiudessa olevat yksiköt oli sijoitettu Lincolnshiressa sijaitsevaan RAF Coningsbyn ja Skotlannissa sijaitsevaan RAF Leucharsin tukikohtaan. Skotlantiin sijoitettu yksikkö valvoo Britannian pohjoista ilmatilaa ja Lincolnshiren yksikkö eteläistä. Eteläisestä ilmatilasta vastaava yksikkö siirtyi Lontoon vuoden 2012 kesäolympialaisten ajaksi RAF Northoltin tukikohtaan Länsi-Lontoossa kilpailun turvallisuuden takaamiseksi.
Siviililennonjohto voi määrätä QRA-valmiudessa olevan miehistön nostettuun valmiuteen, jossa miehistöt siirtyvät konesuojiin odottamaan lentoonlähtökäskyä. Tällainen käsky voidaan antaa esimerkiksi, jos lennonjohto havaitsee ilmatilassa epätavallisesti käyttäytyvän tai hätäsignaalia lähettävän koneen. Normaalissa QRA-valmiudessa koneiden on tarkoitus olla lentoonlähtövalmiudessa minuuttien kuluessa, mutta nostetussa valmiudessa koneet saadaan ilmaan tätäkin nopeammin.
Aiheesta muualla

Kuvia tai muita tiedostoja aiheesta QRA Wikimedia Commonsissa
Inside Britain's Quick Reaction Alert System – angusbatey.com (Arkistoitu – Internet Archive)
Regain Records

Regain Records on ruotsalainen levy-yhtiö, joka on erikoistunut julkaisemaan enimmäkseen raskaamman sarjan metallimusiikkia, kuten death- ja black metal -albumeita.
Per Gyllenbäck perusti Regain Recordsin Wrong Again Records -nimisen levy-yhtiön tilalle vuonna 1997. Yhtiö sai mainetta jo Wrong Again Recordsin aikaan muun muassa nykyään hyvin suosittujen yhtyeiden, kuten In Flamesin ja Arch Enemyn ansiosta.
Regain Recordsin myynti kasvoi merkittävästi, kun se uudelleenjulkaisi jo tunnetuksi tulleen In Flamesin kaksi ensimmäistä albumia, Lunar Strainin ja Subterraneanin, jotka olivat alun perin julkaistu vielä Wrong Again -levymerkillä.
Regain Recordsista on sittemmin laajentunut ruotsalaisesta levy-yhtiöstä Euroopassa laajalti toimivaksi levy-yhtiöksi ja jakelijaksi. Sen kiinnityksiin kuuluu tai on kuulunut merkittäviä metalliyhtyeitä, kuten Behemoth, Dark Funeral, Dismember, Enthroned, Gorgoroth, Marduk, Mustasch ja Overkill.
Aiheesta muualla

Regain Recordsin virallinen kotisivu.
Reg Varney

| Reg Varney |
| --- | --- |
 Reg Varney vuonna 1972
Henkilötiedot
Koko nimi:  Reginald Alfred Varney
Syntynyt: 11. heinäkuuta 1916 Canning Town, Lontoo, Englanti
Kuollut: 16. marraskuuta 2008 (92 vuotta) Budleigh Salterton, Devon, Englanti
Puoliso:  Lillian Emma Flavell (vih. 1939; k. 2002)
Lapset:  1
Näyttelijä
Aktiivisena:  1948–1995
Merkittävät roolit:  Harry Butt (Beggar My Neighbour) Stan Butler (Mennään bussilla) Reg Furnell (Down the Gate)
Aiheesta muualla
IMDb 
Elonet
Reginald Alfred ”Reg” Varney (11. heinäkuuta 1916 – 16. marraskuuta 2008) oli brittiläinen näyttelijä. Hän esitti linja-autonkuljettaja Stan Butlerin pääroolin tilannekomediasarjassa Mennään bussilla, jota esitettiin Britanniassa vuosina 1969–1973 ja myös Suomessa tuoreeltaan 1970-luvun alussa. Varney oli myös maailman ensimmäinen ihminen, joka käytti pankkiautomaattia.
Varney oli 1. lokakuuta 1939 alkaen naimisissa puolisonsa Lilyn kanssa tämän kuolemaan vuoteen 2002 asti. Heillä on Jeanne-niminen tytär.
Aiheesta muualla

Reg Varneyn muistokirjoitus Helsingin Sanomissa
Gabriel Marcel

Gabriel Marcel (oikealla) vuonna 1969.
Gabriel Marcelin nimikirjoitus
Gabriel Honoré Marcel (7. joulukuuta 1889, Pariisi – 8. lokakuuta 1973, Pariisi) oli ranskalainen filosofi, johtava kristillinen eksistentialisti ja noin kolmekymmentä näytelmää kirjoittanut näytelmäkirjailija.
Marcel järjesti useiden vuosien ajan filosofisia keskusteluryhmiä, joissa hän tapasi ja joiden kautta hän vaikutti useisiin nuorempiin ranskalaisiin filosofeihin, joita olivat mm. Jean Wahl, Paul Ricoeur, Emmanuel Levinas ja Jean-Paul Sartre. Marcel oli pettynyt, että hänet tunnettiin ennen kaikkea filosofiastaan eikä niinkään näytelmistään, jotka hän kirjoitti vedotakseen suurempaan yleisöön.
Teoksia

Existence et objectivité (1914)
Journal métaphysique (1914–1923) (1927)
Être et avoir (1918–1933) (1935)
Du refus à l'invocation (1940)
Homo viator (1945)
La Métaphysique de Royce (1945)
Position et approches concrètes du mystère ontologique (1949)
Le Mystère de l'être (1951)
Les Hommes contre l'humain (1951)
Le Déclin de la sagesse (1954)
L'homme problématique (1955)
Théâtre et religion (1958)
Présence et immortalité (1959)
La Dignité humaine (1964)
Essai de philosophie concrète (1967)
Entretiens Paul Ricoeur, Gabriel Marcel (1968)
Pour une sagesse tragique et son au-delà (1968)
Coleridge et Schelling (1971)
Gabriel Marcel interrogé par Pierre Boutang (1977)
Le Cœur des autres (1921)
L'Iconoclaste (1923)
Un Homme de Dieu (1925)
Le Monde cassé(1933)
Le Chemin de crête (1936)
Le Dard (1936)
Le Fanal (1936)
La Soif (1938)
Théâtre comique: Colombyre ou le brasier de la paix - La double expertise - Les points sur les i - Le divertissement posthume. (1947)
Vers un autre Royaume: L'émissaire - Le signe de la croix. (1949)
Rome n'est plus dans Rome (1951)
Croissez et multipliez (1955)
Mon temps n'est pas le vôtre (1955)
La dimension Florestan (1958)
Aiheesta muualla

Stanford Encyclopedia of Philosophy Gabriel (-Honoré) Marcel (englanniksi)
The Gabriel Marcel Society (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gabriel Marcel
Käännös suomeksi
Qawwali

Qawwali on uskonnollista sufilaista musiikkia, joka syntyi Intiassa 1300-luvulla. Nykyään se on yleisintä Intiassa ja Pakistanissa. Pakistanilainen laulaja Nusrat Fateh Ali Khan teki tyylilajista 1970-1990-luvuilla tunnetun. Qawwali tunnetaan myös nimillä quwalli ja qawaali.
Göta kanal 2

| Göta kanal 2> Göta kanal 2 - Kanalkampen |
| --- | --- |

Ohjaaja:  Pelle Seth
Käsikirjoittaja:  Bengt Palmers
Tuottaja:   Anders Birkeland  Göran Lindström 
Säveltäjä:  Bengt Palmers
Kuvaaja:  Jens Fischer
Leikkaaja:   Darek Hodor  Katarina Wiklund 
Pääosat:   Morgan Alling  Pino Ammendola  Kim Anderzon 
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Ensi-ilta:   Ruotsi 25. joulukuuta 2006  Suomi 2. maaliskuuta 2007 
Kesto:  100 min
Alkuperäiskieli:  ruotsi
Budjetti:  32 000 000 SEK
Aiheesta muualla
IMDb 
Elonet
Svensk Filmdatabas
Infobox OKNimi-testi OK: 
Göta kanal 2 on Pelle Sethin ohjaama ruotsalainen komediaelokuva. Elokuvassa ajetaan veneillä Götan kanavaa pitkin.
Rooleissa

| 0 | 1 | 2 |
| --- | --- | --- |
|  Morgan Alling  | … |  Röde Börje   |
|  Pino Ammendola  | … |  Dario   |
|  Kim Anderzon  | … |  Lena   |
|  Danilo Bejarano  | … |  Sergio   |
|  Mats Bergman  | … |  maanviljelijä   |
|  Kjell Bergqvist  | … |  Slussvakt   |
|  Janne Carlsson  | … |  Janne Andersson   |
|  Görel Crona  | … |  Slussvaktfru   |
|  Daniella Dahmén  | … |  Poliisi   |
Aiheesta muualla

Göta kanal 2 Internet Movie Databasessa (englanniksi)
Göta kanal 2 Elonet. (suomeksi)
Goguryeo

| Goguryeo 고구려 高句麗 > 37 eaa.–668 |
| --- | --- |
   Goguryeo vuonna 476. 
Valtiomuoto:  kuningaskunta
Kielet:  Goguryeon kieli
Seuraaja(t):  Tang-dynastia Yhdistynyt Silla
Goguryeo (kor. 고구려, hanja 高句麗) oli kuningaskunta nykyisen Mantšurian ja Korean alueilla. Goguryeon alkuvaiheista tiedetään vain vähän, mutta usein sanotaan että se perustettiin vuonna 37 eaa. Valtio hallitsi suuria osia Korean niemimaasta aina vuoteen 668 saakka, jolloin se jaettiin Kiinan Tang-dynastian ja sittemmin yhdistynyt Silla -nimen saaneen Sillan valtion kesken.
Kulttuuri

Goguryeo-valtion ajalta on säilynyt lukuisia seinämaalauksia, jotka antavat eloisan kuvan maan asukkaiden arkielämästä ja aatemaailmasta. Goguryeolaiset olivat pohjoinen ratsastajakansa, ja seinämaalauksille luonteenomaisia piirteitä ovatkin liike ja tunne sekä voimakkaat ääriviivat. Goguryeo-kulttuurista säilyneitä kohteita on otettu Unescon maailmanperintöluetteloon Kiinassa nimellä ”Goguryeo-kuningaskunnan pääkaupungit ja hautakummut” ja Pohjois-Koreassa nimellä ”Goguryeo-hautakumpujen kompleksi”. Kiinan kohteeseen kuuluu kolmen kaupungin (Guonein kaupungin, Wunün vuoristokaupungin ja Wandun vuoristokaupungin) ja 40 hautakummun jäänteet.
Teoriat Goguryeon alueella puhutuista kielistä ovat osittain arkaluontoisia. Nykyinen korean kieli pohjautuu Sillan kuningaskunnassa puhuttuun kieleen, jota on kutsuttu sillan kieleksi. Sillan kieli levisi kuningaskunnan vallatessa muun Korean, mutta kysymys muiden kuningaskuntien alueella puhuttujen kielien suhteista ei ole selvä. Korealaiset tutkijat ovat käsitelleet myös goguryeon kieltä omana kokonaisuutenaan ja se on käsitetty usein korean muinaiseksi murteeksi tai vähintään sillan kielen sukulaiseksi. Historian ja nykyisten kielten maantieteellisen levinneisyyden kannalta yksi vaihtoehto Goguryeon kieleksi on saattanut olla esimerkiksi džurtšenin kielen varhainen muoto. Džurtšenin kieli on sittemmän mantšun kielen kantamuoto. Vahvoja perusteita kummallekaan näkökannalle ei kuitenkaan ole ja molemmat teoriat Goguryeossa puhutusta kielestä jäävät hypoteesin tasolle.
Aiheesta muualla

Kuvia tai muita tiedostoja aiheesta Goguryeo Wikimedia Commonsissa
”Kenraalin hautakumpu” Kiinan Jilinissä.
Goguryeon aikainen seinämaalaus.
Priscianus

Priscianus firenzeläisessä reliefissä.
Priscianus Cæsariensis Mauri, yleisesti vain Priscianus (n. 490 Mauretanian Cæsarea, nyk. Cherchell, Algeria – n. 560 todennäköisesti Konstantinopoli, nyk. Istanbul, Turkki) oli (itä)roomalainen grammaatikko, joka 500-luvun alkupuolella kirjoitti latinan kielen kieliopin Institutiones grammaticæ, josta tuli yksi kautta aikain luetuimmista ja pisimpään aktiivisessa käytössä olleista kieliopeista.
Priscianus syntyi Mauretaniassa mutta opetti ja toimi ainakin osan elämästään valtakunnan pääkaupungissa Konstantinopolissa. Hänen tuotantoaan on säilynyt antiikin kirjoittajaksi nykyaikaan poikkeuksellisen hyvin, koska sitä arvostettiin keskiaikana, vaikka jälkipolville ei ole säilynyt tietoa siitä, oliko hän itse kristitty.
Keisari Justinianus I:n aikana Priscianus toimi virkamiehenä, jolloin hän kirjoitti teokset De figuris numerorum quos antiquissimi habent codices numeraaleista, De metris fabularum Terentii Terentiuksen runomitoista, Præexercitamina retoriikan kysymyksistä ja De accentibus ääntämyksestä. Lisäksi hän kuvasi klassista latinaa äidinkieleltään kreikankielisille.
Hänen pääteoksenaan tunnettu Institutiones grammaticæ lienee kirjoitettu vuosina 526–527, jolloin Priscianus opetti Konstantinopolissa. Se koostuu 18 kirjasta, jotka nykyaikaisesti taitettuna vievät useita satoja sivuja. Kuusitoista ensimmäistä kirjaa (I–XVI; ns. Priscianus Maior) käsittelevät äänteitä, sananmuodostusta ja taivutusta eli fonologiaa ja morfologiaa, loput kaksi (XVII–XVIII; ns. Priscianus Minor) syntaksia. Vaikka sitä keskiajalla käytettiin oppikirjana, se on muodoltaan vähemmän pedagoginen kuin hänen myöhemmät teoksensa Institutio de nomine, pronomine et verbo substantiivista, pronominista ja verbistä ja Partitiones duodecim versuum Æneidos principalium, analyysi Æneis-runoelman ensimmäisistä säkeistä.
Kielioppina Institutiones ei ole erityisen innovatiivinen eikä omaperäinen, ja rakenteeltaan se on sekava. Priscianus tuntuu ensi sijassa keskittyneen kääntämään Dionysios Traakialaisen ja Apollonios Dyskoloksen varhaisempien kreikan kielioppien käsitteistöä ja terminologiaa latinaksi ja latinaan sopivaksi. Erityisesti Apollonioksen sekä hänen poikansa Aelius Herodianuksen (kr. Ailios Hērōdianos) Priscianus teoksessaan mainitsee usein ylistävästi. Aiempaan malliin tukeutuminen näkyy teoksessa eri tavoin, esimerkiksi joinakin tulkintavirheinä (Priscianus näkyy ymmärtäneen väärin latinan futuurin perfektin semantiikan ja käytön) ja syntaktisten rakenteiden heikkona teoriakuvauksena (missä hän yksinkertaisesti seuraa Apolloniosta). Sanaluokkien määrä Priscianuksella on sama kuin kreikkalaisilla esikuvillaan, kahdeksan, vaikka latinassa ei ole artikkelia: sen tilalle hän lisäsi interjektion.
Institutiones grammaticæsta tuli sydänkeskiajalla, noin 800-luvulla, yleisimmin latinanopetuksessa käytetty teos; tätä ennen Donatuksen Ars grammaticaa käytettiin yleisemmin. Myöhemmin, 1100-luvulla alkaneella skolastisen filosofian kaudella, sen kieliopin kategorioista tuli spekulatiivisten kielioppien perusta.
Teoksia

De accentibus
De figuris numerorum quos antiquissimi habent codices
De metris fabularum Terentii
Institutio de nomine, pronomine et verbo
Institutiones grammaticæ (myös: Institutionum grammaticarum)
Partitiones duodecim versuum Æneidos principalium
Præexercitamina
HMS Royal James (1671)

| HMS Royal James |
| --- | --- |
 William van de Velde nuoremman (1633-1707) maalaus Solebayn taistelussa tuhoutuvasta HMS Royal Jamesista.

Aluksen vaiheet
Rakentaja:  Portsmouthin telakka
Laskettu vesille:  31. maaliskuuta 1671
Palveluskäyttöön:  18. tammikuuta 1672
Poistui palveluskäytöstä:  18. tammikuuta 1672
Tekniset tiedot
Uppouma:  1 416 bm
Pituus:  40,39 m (köli)
Leveys:  13,72 m
Syväys:  5,61 m
Miehistöä:  800
Aseistus
Aseistus:  102 tykkiä
HMS Royal James oli Englannin kuninkaallisen laivaston vuonna 1671 vesillelaskettu 102-tykkinen ensimmäisen luokan linjalaiva. Alus oli laivastossa vain noin neljä kuukautta ennen tuhoutumistaan Solebayn taistelussa.
Valmistus

Alus tilattiin 22. huhtikuuta 1669 Portsmouthin telakalta, jossa rakennustöistä vastasi Sir Anthony Deane. Se laskettiin vesille 31. maaliskuuta 1671. Valmistuskustannukset olivat 24 072 puntaa.
Palvelus

Alus otettiin palvelukseen 18. tammikuuta 1672 Sandwichin jaarlin sinisen laivueen amiraalin Edward Montagun lippulaivana päällikkönään Richard Haddock.
Alus osallistui 7. kesäkuuta 1672 Solebayn taisteluun sinisen laivueen keskimmäisessä osastossa. Alusta vastaan hyökkäsi ensin Alankomaiden laivaston Dolfijn ja sitten Groot Hollandia ennen kuin alus joutui polttolaiva Vreden maaliksi. Royal James tuhoutui seuranneessa tulipalossa lopulta upoten. Montagu sai surmansa, mutta aluksen päällikkönä ollut Richard Haddock pelastui.
Priscah Jepleting Cherono

| Mitalit | Mitalit | Mitalit |  |
| --- | --- | --- | --- |
|  Priscah Jepleting Cherono, 2012 |  Priscah Jepleting Cherono, 2012 |  Priscah Jepleting Cherono, 2012 |  |
Maa:   Kenia
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Osaka 2007 | 5 000 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Hopeaa | Brazzaville 2004 | 5 000 m |  |
|  Hopeaa | Porto-Novo 2012 | 10 000 m |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Lausanne 2003 | lyhyt matka, joukkue |  |
|  Kultaa | Punta Umbría 2011 | joukkuekilpailu |  |
|  Hopeaa | Dublin 2002 | lyhyt matka, joukkue |  |
|  Hopeaa | Saint-Étienne 2005 | lyhyt matka, joukkue |  |
|  Hopeaa | Fukuoka 2006 | lyhyt matka |  |
|  Hopeaa | Fukuoka 2006 | lyhyt matka, joukkue |  |
|  Hopeaa | Mombasa 2007 | joukkuekilpailu |  |
|  Hopeaa | Edinburgh 2008 | joukkuekilpailu |  |
Priscah Jepleting Cherono (o.s. Ngetich, s. 27. kesäkuuta 1980) on kenialainen kestävyys- ja maastojuoksija, joka on kotoisin Nandin piirikunnasta.
Priscah Jepleting Cherono (oikealla; Yleisurheilun MM-kisojen 5 000 metrin pronssi 2007).
Cherono sai Torinon maastojuoksun MM-kisoissa 1997 nuorten sarjassa hopeaa. Hän sijoittui 1998 Marrakechin maastojuoksun MM-kisoissa samassa sarjassa yhdenneksitoista. Myöhemmin samana vuonna hän juoksi Annecyn nuorten MM-kisoissa 5 000 metrin juoksussa seitsemänneksi ajalla 16.07,12. Kaksi vuotta myöhemmin Vilamouran maastojuoksun MM-kisoissa hän oli lyhyellä matkalla seitsemäskymmeneskahdeksas. Dublinin maastojuoksun MM-kisoissa 2002 hän sijoittui lyhyellä matkalla kahdeksanneksitoista. Seuraavana vuonna Lausannen maastojuoksun MM-kisoissa hän juoksi lyhyellä matkalla yhdenneksitoista. Hän sai hopeaa Brazzavillen Afrikan-mestaruuskilpailujen 5 000 metrillä 2004 ajalla 16.26,15. Vuonna 2005 hän sijoittui St. Etiennen maastojuoksun MM-kisoissa lyhyellä matkalla neljänneksi ja Helsingin MM-kisoissa 5 000 metrillä seitsemänneksi ajalla 14.44,00. Kauden lopussa hän oli IAAF:n yleisurheilufinaalissa 3 000 metrin juoksussa kahdeksas ajalla 8.53,18.
Cherono voitti Fukuokan maastojuoksun MM-kisoissa 2006 MM-hopeaa lyhyellä matkalla. Myöhemmin samana vuonna hän sijoittui IAAF:n yleisurheilufinaalissa 5 000 metrillä yhdeksänneksi. Seuraavana vuonna hän oli Mombasan maastojuoksun MM-kisoissa seitsemäs. Osakan MM-kisoissa hän voitti 5 000 metrillä MM-pronssia. Kauden lopussa hän sijoittui IAAF:n yleisurheilufinaalissa kolmanneksi 3 000 metrillä ajalla 8.29,06 ja kolmanneksi 5 000 metrillä. Edinburghin maastojuoksun MM-kisoissa 2008 Cherono juoksi seitsemänneksi. Samana vuonna hän oli 5 000 metrillä yhdestoista Pekingin olympialaisissa ja viides yleisurheilufinaalissa.
Cherono sijoittui 2011 viidenneksi Punta Umbrían maastojuoksun MM-kisoissa ja neljänneksi Daegun MM-kilpailujen 10 000 metrillä. Hän sai Porto-Novon Afrikan-mestaruuskilpailuissa 2012 hopeaa 10 000 metrillä ajalla 32.45,73.
Yksityiselämä

Cherono on naimisissa Charles Chemase Cheronon kanssa.
Henkilökohtaiset ennätykset

3 000 metrin juoksu: 8.29,06 (2007)
Kahden mailin juoksu: 9.14,09 (2007)
5 000 metrin juoksu: 14.35,30 (2006)
10 000 metrin juoksu: 30.56,43 (2011)
Puolimaraton: 1.08.35 (2012)